Nikolajs Jaunzemis

Nikolajs Jaunzemis ( Litenes pagasts — 1945. gads Breslava) bija Latvijas šahists.

 Biogrāfija 
Ar šahu sācis aizrauties skolas gados un drīzumā izvirzījies Latvijas labāko jauno šahistu skaitā. 1937. gadā Rīgas Valsts 1. ģimnāzijas komandas sastāvā kopā ar Igoru Ždanovu un Georgu Šiliņu uzvarējis Latvijas skolēnu komandu šaha čempionātā. 1938. gadā pēc Rīgas Valsts 1. ģimnāzijas beigšanas iestājies Latvijas Universitātes Filoloģijas un filozofijas fakultātē, kur apguvis klasiskā filoloģiju.LVVA Studentu datubāze Paralēli turpinājis aktīvi piedalīties šaha turnīros. 1941. gada decembrī uzvarējis studentu biedrības Universitātes Sports rīkotajā šaha turnīrā studentiem. 1942. gadā uzvarējis Latvijas meistarības izcīņā šaha ātrspēlē. 1943. gada augustā Majoros Arodbiedrību Centrālās savienības "Atpūta un dzīves prieks" meistarsacīkstēs šahā dalījis 3.-5. vietu (turnīrā uzvarējuši Alfrēds Krūmiņš un Elmārs Zemgalis). 1943. gadā piedalījies arī 
Latvijas meistarsacīkstēs šahā, kurās ierindojies 7. vietā.

Otrā pasaules kara laikā 1944. gadā devies bēgļu gaitās. Saskaņā ar Valdemāra Zemīša informāciju darbā Encyclopedia of Latvian Chessplayers ("Latvijas šahistu enciklopēdija") 1945. gada sākumā gājis bojā aviācijas uzlidojuma laikā Breslavā.

 Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.
 Ģ.Salmiņš "Visām grūtībām par spīti. Šahs Latvijā 1941.1.VII - 1944.31.VII", Liepāja, LiePA, 2009, .

Kategorija:1919. gadā dzimušie
Kategorija:1945. gadā mirušie
Kategorija:Gulbenes novadā dzimušie
Kategorija:Rīgas Valsts 1. ģimnāzijas absolventi
Kategorija:Latvijas šahisti